**Изх. № 17419/16.11.2018 г.**

**УТВЪРЖДАВАМ**

**/П/**

**ВЪЗЛОЖИТЕЛ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

**ВАЛЕРИ СТОЯНОВ**

**ПРОТОКОЛ**

**за разглеждане и оценка на офертите в обществена поръчка на стойност по**

**чл. 20, ал. 3 от ЗОП с предмет: „Доставка на пожарогасители и други средства за пожарогасене, аварийно евакуационно осветление и изработване, доставка и монтаж на схеми за евакуация и указателни знаци, намиращи се в обектите на ИА ВКВПД по обособени позиции“**

На 07.11.2018 г. от 14:00 часа, комисия, определена със Заповед № 1373/07.11.2018 г. на изпълнителния директор на ИА „ВКВПД“ г-н Валери Стоянов - Възложител, в състав:

**Председател:** Снежана Караиванова – и.д. началник отдел „Обществени поръчки”, дирекция „Управление на собствеността и жилищен фонд”;

**Членове: 1.** Боян Савов – главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове“;

**2.**Нина Мальова – главен експерт в отдел „Бюджет“, дирекция „Финанси“,

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет:„Доставка на пожарогасители и други средства за пожарогасене, аварийно евакуационно осветление и изработване, доставка и монтаж на схеми за евакуация и указателни знаци, намиращи се в обектите на ИА ВКВПД по обособени позиции, както следва:

**Обособена позиция № 1:** „Доставка на пожарогасители и други средства за пожарогасене;

**Обособена позиция № 2:** “Изработване, доставка и монтаж на схеми за евакуация и указателни знаци“.

Съгласно чл. 187, ал. 1 от ЗОП, на 18.10.2018 г. в профила на купувача на интернет адрес - <http://www.militaryclubs.bg/node/1182>, е публикувана обява за събиране на оферти с изх. № 15466/17.10.2018 г. за горепосочената обществена поръчка със срок за получаване на офертите - 17:30 часа на 26.10.2018 година. На същата дата на Портала за обществени поръчки на АОП е публикувана “Информация за публикувана в профила на купувача обява за обществена поръчка на стойност по чл. 20, ал. 3 от ЗОП” под ІD № 9082054. Тъй като на 26.10.2018 г. до 17:30 часа са получени по-малко от 3 /три/ оферти, на основание чл. 188, ал. 2 от ЗОП срокът за получаване на офертите е удължен до 06.11.2018 г. - 17:30 часа.

Председателят на комисията провери състава на присъстващите и след като установи, че присъстват всички членове на комисията откри заседанието.

На заседанието не присъстваха представители на участниците.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

Председателят на комисията обяви, че с протокол от 07.11.2018 г. е получил от отдел „Административно обслужване, канцелария и архив” 2 (два) броя оферти, подадени за обществена поръчка с предмет: **„Доставка на пожарогасители и други средства за пожарогасене, аварийно евакуационно осветление и изработване, доставка и монтаж на схеми за евакуация и указателни знаци, намиращи се в обектите на ИА ВКВПД по обособени позиции“.**

**І. СПИСЪК на представените на комисията оферти по реда на тяхното постъпване:**

|  |  |  |  |
| --- | --- | --- | --- |
| **№** | **Вх. №/дата** | **Име на участника** | **Обособена позиция, за която се участва** |
| 1. | Вх. № 13984/26.10.2018 г. в 10.50 ч. | „РВЦ“ ООД | 1 и 2 |
| 2. | Вх. № 13985/26.10.2018 г. в 10.53 ч. | „ВИСТАМАР“ ООД | 1 |

Няма оферти, постъпили след крайния срок.

След приключване на публичната част от заседанието, комисията определи следващото закрито заседание да се проведе на 14.11.2018 г. – 11:00 часа.

Поради командироването на господин Боян Савов - главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове“ (редовен член) – комисията продължи работата в следният състав:

Председател: Снежана Караиванова – и.д. началник отдел „Обществени поръчки”;

Членове: 1. Нина Мальова – главен експерт в отдел „Бюджет“, в дирекция „Финанси“;

2. Даниела Попова (резервен член) – главен експерт в отдел „Координация, контрол, маркетинг и реклама“.

**I.** На 14.11.2018 г. комисията продължи своята работа на закрито заседание за разглеждане на представените оферти за участие в обществената поръчка.

**ІІ. Комисията пристъпи към разглеждане на постъпилите оферти:**

1.Участникът **„РВЦ“ ООД** е представил оферта с вх. № 13984/26.10.2018 г. в 10.50 ч. за 1 – ва и 2 - ра обособени позиции. При разглеждане на офертата, комисията констатира, че документите и информацията съответстват с критериите за подбор, поставени от Възложителя в обявата за представяне на оферти.

2.Участникът **„ВИСТАМАР“ ООД** е представил оферта с вх. № 13985/26.10.2018 г. в 10.53 ч. за 1 - ва обособена позиция. При разглеждане на офертата, комисията констатира, че документите и информацията съответстват с критериите за подбор, поставени от Възложителя в обявата за представяне на оферти.

**III.След извършване на горните действия, комисията пристъпи към разглеждане на техническите предложения за изпълнение на поръчката на участниците в обществената поръчка.**

**1.** Техническите предложения за изпълнение на поръчката на участника „**РВЦ“ ООД** епредставил оферта с вх. № 13984/26.10.2018 г. за 1 – ва и 2 – ра обособени позиции са изготвени съгласно Техническите спецификации и изискванията на Възложителя и комисията ги допуска до оценяване.

2.Участникът **„ВИСТАМАР“ ООД е** представил оферта с вх. № 13985/26.10.2018 г. за 1 - ва обособена позиция е изготвена съгласно Техническите спецификации и изискванията на Възложителя и комисията ги допуска до оценяване.

**ІV. Въз основа на гореизложеното комисията пристъпи към оценка и класиране на офертите, които отговарят на изискванията на Възложителя по критерия – „най-ниска цена”.**

**ІV.1.** При разглеждане на ценовото предложение на **„РВЦ“ ООД,** комисията установи следното:

* **За I-ва обособена позиция:** „Доставка и монтаж на пожарогасители и други средства за пожарогасене“:

Участникът предлага да изпълни поръчката на обща стойност – **27 665,91 лв. без ДДС, съответно 33 199,09 лв. с ДДС.**

Прогнозната стойност в обявата с изх. № 15466/17.10.2018 г. е посочена прогнозна стойност за I-ва обособена позиция в размер на **25 037,15 лева без ДДС.**

Участникът предлага да изпълни поръчката на стойност над прогнозната, посочена от възложителя в публикуваната обява за обществена поръчка.

При преглед на ценовото предложение, комисиятаустановиаритметична грешка при изчисляване на общата цена, както и по отделни редове.

При правилно изчисление на общата стойност на офертата, се стига до промяна в крайната предложена цена в насока на нейното увеличаване с 2 стотинки (0,02) лв. без ДДС.

В случая именно общата цена, т.е. крайното ценово предложение е предмет на оценка, поради което неправилното й изчисляване означава, че ценовото предложение не отговаря на предварително обявените от възложителя условия, а това от своя страна е основание за отстраняване от участие.

***Предвид на това, че участникът* „РВЦ“ ООД *е представил ценово предложение, при което общата стойност не е правилно образувана, както и е над прогнозната стойност на възложителя, комисията приема, че офертата на същия* *не отговаря на предварително обявените условия на поръчката и на основание чл. 107, т. 2, б. „а” от ЗОП предлага участникът да бъде отстранен от по-нататъшно участие в обществената поръчка за I – ва обособена позиция.***

* **За II-ра обособена позиция:** „Изработване, доставка и монтаж на схеми за евакуация и указателни знаци:

Участникът предлага да изпълни поръчката на обща стойност – **30 617,08 лв. без ДДС, съответно 36 740,50 лв. с ДДС.**

Прогнозната стойност в обявата с изх. № 15466/17.10.2018 г. е посочена прогнозна стойност за II-ра обособена позиция в размер на **20 936,33 лева без ДДС.**

Участникът предлага да изпълни поръчката на стойност над прогнозната, посочена от възложителя в публикуваната обява за обществена поръчка.

Ценовото предложение на участника е представено съгласно Приложение № 3.1., но в таблицата е констатирано следното:

По позиция № 7 – ПС „Боровец“, е посочено доставката на 40 (четиридесет) броя указателни знаци –140/140 мм, на единична цена 3,22 лева на обща стойност 128,96 лв **в случая правилната стойност е в размер на 128,80 лева.**

По позиция № 20 ВК-Русе, е посочено доставка 6 (шест) броя указателни знаци –140/140 мм, на единична цена 3,61 лева на обща стойност 21,68 лв., **в случая, правилната стойност е в размер на 21,66 лв.**

По позиция № 25 ВО, е посочено доставка на 161 (сто шестдесет и един) броя указателни знаци –140/140 мм, на единична цена 3,22 лева на обща стойност 519,06 лв., **в случая правилната стойност е в размер на 518,42 лева.**

По позиция № 26 ВО, е посочено доставка на 103 (сто и три) броя указателни знаци –140/140 мм, на единична цена 3,22 лева на обща стойност 332,07 лв., **в случая, правилната стойност е в размер на 331,66 лева.**

По позиция № 42 Хотел „Сарафово-МО“, е посочено доставка на 120 (сто и двадесет) броя схеми за евакуация – на единична цена 19,80 лева на обща стойност 1 684,80 лв., **в случая, правилната стойност е в размер на 2 376,00 лева.**

По позиция № 43 ВО, е посочено доставка на 152 (сто и петдесет и два) броя схеми за евакуация – на единична цена 19,80 лева на обща стойност 2 134,08 лв., **в случая, правилната стойност е в размер на 3 009,60 лева.**

По позиция № 45 ВО, е посочено доставка и монтаж на табла /стойки за пожарогасители на 124 (сто двадесет и четири) броя – на единична цена 25,00 лева на обща стойност 2 628,80 лв., **в случая, правилната стойност е в размер на 3 100,00 лева.**

Във връзка с гореизложеното, комисията констатира аритметични грешки при изчисляване на общите стойности на отделните обекти в позицията, което води и до изменение на общата стойност за изпълнение на поръчката, посочена от участника, която ако би била поправена, би се нарушило както изискването за равнопоставеност на всички участници, така и забраната за промяна на ценовото предложение.

В случая именно общата цена, т.е. крайното ценово предложение е предмет на оценка, поради което неправилното й изчисляване означава, че ценовото предложение не отговаря на предварително обявените от възложителя условия, а това от своя страна е основание за отстраняване от участие.

***Предвид на това, че участникът* „РВЦ“ ООД *е представил ценово предложение, при което общата стойност не е правилно образувана, както и е над прогнозната стойност на възложителя, комисията приема, че офертата на същия* *не отговаря на предварително обявените условия на поръчката и на основание чл. 107, т. 2, б. „а” от ЗОП предлага участникът да бъде отстранен от по-нататъшно участие в обществената поръчка за II – ра обособена позиция.***

**ІV.2.** При разглеждане на ценовото предложение на **„ВИСТАМАР“ ООД,** комисията установи следното:

* **За I-ва обособена позиция:** „Доставка и монтаж на пожарогасители и други средства за пожарогасене“:

Участникът предлага да изпълни поръчката на обща стойност – **16 777,10 лв. без ДДС, съответно 20 132,52 лв. с ДДС**.

**V. Класиране на офертите:**

**V.1. Обособена позиция № 1:** „Доставка и монтаж на аварийно евакуционно осветление (EO):

|  |  |  |
| --- | --- | --- |
| **№** | **КАНДИДАТ** | **ПРЕДЛОЖЕНА ЦЕНА БЕЗ ДДС** |
| **1.** | **„ВИСТАМАР“ ООД** | **16 777,10 лв. без ДДС** |

Комисията, определена да получи, разгледа и оцени офертите, събрани чрез публикуване на Обява за възлагане на обществена поръчка с предмет: **„Доставка на пожарогасители и други средства за пожарогасене, аварийно евакуционно осветление и изработване, доставка и монтаж на схеми за евакуация и указателни знаци, намиащи се в обектите на ИА ВКВПД по обособени позиции“**, предлага за изпълнител на обществената поръчка:

**Обособена позиция № 1:** „Доставка и монтаж на пожарогасители и други средства за пожарогасене“ -класираният на първо място участник – **„ВИСТАМАР“ ООД** с подадена оферта с вх. № 13985/26.10.2018 г. с предложена цена **16 777,10 лв. без ДДС.**

Комисията проведе 2 (две) заседания - на 07.11.2018 г., на 14.14.2018 г. и за разглеждане и оценка на получените оферти.

За работата си комисията състави и подписа настоящия протокол в 1 (един) оригинален екземпляр.

Комисията предаде на Възложителя настоящия протокол, заедно с цялата документация по разглежданата процедура.

**Председател:**

Снежана Караиванова ......../п/..................... **Членове:**

Даниела Попова ......../п/.....................

Нина Мьльова ............/п/.................